Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14860

6. FEJEZET LÉGIFORGALMI RÁDIÓNAVIGÁCIÓS SZOLGÁLAT 6.1 Általános előírások 6.1.1 A légiforgalmi rádiónavigációs szolgálatba bele kell, hogy tartozzon a nemzetközi légiforgalmi szolgálatoknál használatos rádiónavigációs eszközök összes típusa és rendszere. 6.1.2 Egy rádiónavigációs eszközt, berendezést, amely nincs folyamatos üzemben, ha lehetséges, üzembe kell állítani, ha azt egy légijármű, vagy bármely, a felügyeletét ellátó földi hatóság, vagy egy légijármű járató felhatalmazott képviselője kéri. 6.1.2.1 Ajánlás. - A légijármű az ilyen kéréseket lehetőség szerint az érintett légiforgalmi állomásnak adja le, a rendes körülmények között használt levegő-föld frekvencián. 6.1.3 Intézkedni kell arra vonatkozóan, hogy a helyi légiforgalmi tájékoztató szolgálati egység késedelem nélkül megkaphassa az alapvetően fontos információkat a nem-látásos /non-visual/ segédeszközök működési állapotáról, a repülés előtti eligazításhoz szükséges formában, az Annex 15 előírásainak megfelelően. 6.2 Iránymérés Bevezető Megjegyzések 1) Az iránymérő állomások akár önállóan működnek, akár két, vagy több állomást tartalmazó csoportokban, egy fő iránymérő állomás irányítása alatt. 2) Az önállóan működő iránymérő állomás csak saját magához képest mérve tudja megállapítani a légijármű helyzetének irányát. 6.2.1 Ajánlás. - Az önállóan működő iránymérő állomás, kérésre, lehetőség szerint a következő adatokat adja meg: 1) a légijármű földrajzi rádió-irányszöge (True Bearing), a megfelelő kifejezés használatával; 2) a légijármű által követendő földrajzi (tényleges) irányszög (True Heading), ha az iránymérő állomás felé akar repülni, a szél-eltérítés figyelembevétele nélkül, a megfelelő kifejezés használatával; 3) a légijárműnek mágneses rádió-irányszöge (Magnetic Bearing), a megfelelő kifejezés használatával; 4) a légijármű által követendő mágneses irányszög (Magnetic Heading), ha az iránymérő állomás felé akar repülni, a szél-eltérítés figyelembevétele nélkül, a megfelelő kifejezés használatával; 6.2.2 Ajánlás. - Ha az iránymérő állomások hálózatként működnek a légijármű helyzetének megállapításá- hoz, akkor az egyes állomások az általuk mért rádió-irányszögeket azonnal küldjék el az iránymérő hálózatot vezérlő állomásnak, azért, hogy lehetővé tegyék a légijármű helyzetének meghatározását. 6.2.2.1 Ajánlás.- A hálózatot vezérlő állomás a légijárműveknek, kérésre, lehetőleg az alábbi módszerekkel adja meg azok helyzetét: 1) helyzet egy adott viszonyítási ponthoz képest, vagy szélességi és hosszúsági fokokban megadva, a megfelelő kifejezés használatával; 2) a légijárműnek az iránymérő állomástól, vagy egyéb meghatározott ponttól mért földrajzi irányszöge (True Bearing), a megfelelő kifejezés használatával, valamint távolsága az iránymérő állomástól vagy vonatkoztatási ponttól, a megfelelő kifejezés használatával; 3) a légijármű által akkor követendő mágneses irányszög, a szél-eltérítés figyelembevétele nélkül, ha az iránymérő állomás, vagy egyéb meghatározott pont irányában akar repülni, a megfelelő kifejezés 2007/70/II. szám használatával, valamint távolsága az iránymérő állomástól vagy az adott ponttól, a megfelelő kifejezés használatával. 6.2.3 A légijármű-állomások általában az illetékes légiforgalmi állomástól, vagy az iránymérő hálózatot vezérlő állomástól kérik az állomástól mért rádió-irányszögek, vagy oda vezető irányszögek, valamint helyzetük megadását. 6.2.4 Az állomástól mért rádió-irányszög, vagy az oda vezető irányszög, vagy a helyzet kéréséhez a légijármű állomásnak a "figyelési frekvencián" meg kell hívnia a légiforgalmi állomást, vagy az iránymérést vezérlő állomást. Ezután a légijármű, a megfelelő kifejezés használatával, meg kell, hogy adja a kért szolgáltatás típusát. 6.2.5 Amikor az iránymérő állomás, vagy állomás-soport készen áll a mérésre, a légijármű-állomás által eredetileg hívott állomás, ahol szükséges, adásra kéri fel a légijárművet az iránymérés elvégzéséhez; ha szükséges, közli, hogy a légijármű-állomásnak erre a célra melyik frekvenciát kell használnia, hogy hányszor kell megismételnie az adását, az adás szükséges időtartamát, vagy bármely, az adással kapcsolatos különleges követelményt. 6.2.5.1 Rádió-távbeszélő üzemben a rádió-irányszöget kérő légijármű-állomás az adását hívójelének megismétlésével kell, hogy befejezze. Ha az adás így is túl rövid volt ahhoz, hogy az iránymérő állomás meg tudja határozni a légijármű rádió-irányszögét, akkor a légijárműnek hosszabb ideig kell adásban lennie úgy, hogy egymásután kétszer, kb. tíz másodpercig ad, vagy másféle olyan jelzést ad, mint amit az iránymérő állomás kérhet tőle. Megjegyzés. - Vannak olyan típusú VHF/DF iránymérő állomások, amelyeknek modulált jelre (beszédre) van szükségük a rádió-irányszög megállapításához. 6.2.6 Ha az iránymérő állomás mérésének eredményét nem ítéli kielégítőnek, akkor fel kell kérnie a légijármű- állomást adásának megismétlésére. 6.2.7 Amikor útirány-szöget (heading), vagy rádió-irányszöget (bearing) kértek, az iránymérő állomásnak azt a légijármű-állomás részére az alábbi formában kell megadnia: 1) a megfelelő kifejezés; 2) rádió-irányszög (bearing), vagy útirány-szög (heading) a rádió-iránymérő állomáshoz viszonyítva, három számjeggyel megadva; 3) a rádió-irányszög pontossági osztálya; 4) a mérés időpontja, ha szükséges. 6.2.8 Ha a légijármű földrajzi helyzetét kérték, az iránymérést vezérlő állomásnak, miután a térképen az egyidejűleg végzett összes mérés eredményét összegezte, meg kell, hogy határozza a légijármű megfigyelt helyzetét, és a mérés eredményét a légijármű-állomás részére a következő formában kell megadnia: 1) a megfelelő kifejezés; 2) a légijármű földrajzi helyzete; 3) a helyzet meghatározásának pontossági osztálya; 4) az észlelés időpontja. 6.2.9 Amint a légijármű-állomás megkapta a kért rádió-irányszöget, vagy útirány-szöget, vagy a tájékoztatást a földrajzi helyzetéről, vissza kell, hogy ismételje a közleményt, hogy azt az állomás megerősítse, vagy helyesbítse. 6.2.10 Amikor a légijármű helyzetét rádiói-rányszög (bearing), vagy útirány-szög (heading), valamint távolság segítségével adják meg egy ismert ponthoz viszonyítva, amely ha nem a mérést végző, a földrajzi helyzetet közlő állomás, akkor a vonatkozási pont a repülőtér, nagyobb város, vagy földrajzi tereptárgy lehet. A repülőteret előnyben kell részesíteni más pontokkal szemben. Amikor vonatkozási 2007/70/II. szám pontnak nagyobb lakott területet, vagy várost adnak meg, akkor a rádió-irányszöget, útirány-szöget és a távolságot anak középpontjától kell mérni. 6.2.11 Amikor a légijármű helyzetét földrajzi szélességben és hosszúságban fejezik ki, akkor azt fokokból és percekből álló számcsoporttal kell megadni, melyet értelemszerűen a földrajzi szélesség esetében az N /Észak/, vagy S /Dél/ betű, a földrajzi hosszúság esetén az E /Kelet/, vagy W /Nyugat/ betű követ. Rádiót-ávbeszélő üzemben a NORTH, SOUTH, EAST és WEST szavakat kell használni. 6.2.12 Az iránymérő állomás értékelése alapján a mérések, rádió-irányszögek és földrajzi helyzetek pontosságát az alábbi táblázat szerint kell osztályozni: Rádió-irányszögek: "A" osztály - plusz/mínusz 2 fokon belüli pontosság; "B" osztály - plusz/mínusz 5 fokon belüli pontosság; "C" osztály - plusz/mínusz 10 fokon belüli pontosság; "D" osztály - a "C" osztálynál kevésbé pontos. Földrajzi helyzetek: "A" osztály - 9,3 km-en (5 NM) belüli pontosság; "B" osztály - 37 km-en (20 NM) belüli pontosság; "C" osztály - 92 km-en (50 NM) belüli pontosság; "D" osztály - a "C" osztálynál kevésbé pontos. 6.2.13 Az iránymérő állomásoknak jogukban áll megtagadni a rádió-irányszögek, útirány-szögek, vagy földrajzi helyzetek közlését, ha a mérés körülményei nem megfelelőek, vagy ha a rádióirányszögek nincsenek az állomás kalibrálási határain belül, és meg kell adniuk a szolgáltatás megtagadásának okát is. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes